open-index/open-wikipedia-markdown huggingface dataset:
Aasianpalmukiitäjä

**Aasianpalmukiitäjä** (*Cypsiurus balasiensis*) on kiitäjiin kuuluva lintulaji. Lintu tavataan laajalta alueelta Etelä- ja Kaakkois-Aasiasta.

## Koko ja ulkonäkö
Kooltaan aasianpalmukiitäjä on noin 11&ndash;13 cm pitkä lintu. Yleisväritykseltään laji on hyvin tumman ruskea, lähes musta. Pyrstöon suhteellisen lyhyt. Pyrstö avattuna se on kaksihaarainen, mutta aasianpalmukiitäjä pitää pyrstön yleensä suljettuna, jolloin se on kapea ja piikkimäinen. Lajin siivet ovat pitkät.  

## Levinneisyys ja elintavat
Aasianpalmukiitäjää tavataan Intian niemimaalta Kiinaan, Malakan niemimaalle, Isoille Sundasaarille ja Filippiineille. Lajin elinympäristöä ovat alankomaiden palmumetsät ja -viljelmät aina 1&nbsp;200 metrin korkeuteen merenpinnasta ja ne lentävät usein pieninä parvina palmujen lähistöillä. Aasianpalmukiitäjän ravintoa ovat ilmassa läntävät hyönteiset. Aasianpalmukiitäjät rakentavat pienikokoisen kuppimaisen pesän palmujen lehtien alle.  

## Lähteet
Veniitti

**Veniitti** tarkoittaa seoskiveä, jossa kulkee kiven alkuperäisen rakenteen mukaisesti tummia ja vaaleita suonia, esimerkiksi suonigneissi.

## Lähteet
Motorola DynaTAC

**DynaTAC**, lyhenne sanoista **Dyn**amic** A**daptive **T**otal **A**rea **C**overage, on Motorolan matkapuhelintuotesarja, jota valmistettiin 1984–1994. Kaupallinen kannettava puhelin Motorola DynaTAC 8000X sai Yhdysvaltain liittovaltion telehallintoviraston FCC:n hyväksynnän 21. syyskuuta 1983. Sen puheaika oli 30 minuuttia, päälläoloaika kahdeksan tuntia, ja siinä oli LED-valaistut näppäimet soittonumeron valintaan ja 30 numeron muistin. Puhelimen hinta oli 3&nbsp;995 dollaria vuonna 1983.

Vuoden 1973 prototyyppi painoi kilon, sen akku kesti 35 minuttia, ja puheaikaa oli 20 minuuttia. Tarvittiin vielä vuosikymmen tutkimusta ja tuotekehitystä prototyypistä kaupalliseen versioon, ennen kuin ensimmäinen kaupallinen matkapuhelinpuhelinverkko otettiin käyttöön Chicagossa.

Vuonna 1984 markkinoille saatu DynaTAC 8000x painoi 800 grammaa. Akku kesti valmiustilassa kahdeksan tuntia. Puheaikaa oli enintään tunti. Laitteessa oli 30 puhelinnumeron muisti. Sen hinta oli Yhdysvalloissa 3&nbsp;995 dollaria.

Sarjassa valmistettiin useita malleja alkaen vuoden 1985 mallista 8000s, ja valmistus jatkui vuoden 1993 Classic II -malliin asti. DynaTACin tilalle tuli paljon pienempi vuonna 1989 julkistettu Motorola MicroTAC.

## Lähteet
Jari Vaattovaara

**Jari Vaattovaara** (s. 9. syyskuuta 1974, Rovaniemi) on suomalainen jääpalloilija. Hän edustaa Bandyliigassa pelaava Tornion Palloveikkoja. Hänen urallaan on jo 15 kautta bandyliigassa ja kaksi Ruotsin sarjoissa.

Vaattovaara nousi ensimmäisen kerran Tornion Palloveikkojen Bandyliigajoukkueeseen kaudella 1996–1997. Seuraavien 12 kauden aikana Vaattovaara oli voittamassa ToPV:n kuutta Suomen mestaruutta ja kuutta SM-hopeaa vuosina 1996–2008. Kauden 2008 alussa Vaattovaara siirtyi Haaparannan ja Tornion jääpalloilun yhteistyön myötä perustettuun HT Bandyyn, jossa hän pelasi kaksi kautta – kauden Allsvenskanissa ja kauden Elitserieniä. 

Sen jälkeen syksyllä 2010 Vaattovaara siirtyi takaisin nuorentuneeseen ToPV:hin.

Kaksi kertaa Bandyliigan loppuottelussa keväällä 2002 ja 2004 Vaattovaara on ollut ratkaisijana – maaliskuussa 2002 ToPV–OLS -ottelussa Vaattovaara teki jatkoajalla voittomaalin 6–5 ja maaliskuussa 2004 ToPV–OLS -ottelussa tekemällä 90. minuutilla voittomaalin 8–7.

Kauden 2012–2013 jälkeen Vaattovaara nousi Suomen jääpallon maalintekijätilaston kärkeen laskettaessa runkosarjan ja pudostuspelien maalimäärät. Vaattovaaralla on kauden 2013 päättyessä kertynyt 763 maalia. Vaattovaaran maalimäärä runkosarjassa on 651 eli hän on tässä maalintekijätilastossa kolmantena. 

## Saavutukset
### Seurajoukkueessa
*SM-kultaa: 2000, 2002, 2004, 2005, 2006, 2007
*SM-hopeaa: 1996, 1997, 1999, 2001, 2003, 2008

### Henkilökohtaiseti
*Jääpallon maalintekijätilaston (Runkosarja + pudotuspelit) ykkösnimi 763 maalilla
*Jääpallon runkosarjan maalintekijätilaston kolmas 651 maalilla
*Bandyliigan maalintekijätilaston voittaja 1997, 2000, 2002, 2004, 2007

## Lähteet
*International Bandy Database
*Suomen Jääpalloliitto – Pistepörssi kautta aikojen 

### Viitteet
Axel Wenner-Gren

**Axel Leonard Wenner-Gren** (1881–1961) oli ruotsalainen yritysjohtaja ja suurlahjoittaja. Hän perusti 1919 Electroluxin. Vuonna 1930 hän alkoi Bahamalta käsin tehdä sijoituksia, ja hän perusti Meksikoon puhelinyhtiön 1948, kehitti yksiraiteisen Alweg-rautatien Saksassa sekä perusti vuonna 1957 Brittiläiseen Kolumbiaan luonnonvaroja tutkivan yrityksen. Myös Wenner-Gren-säätiöt ovat hänen perustamiaan.

## Lähteet
Vile (yhtye)

**Vile** on yhdysvaltalainen melodista death metalia soittava yhtye, joka perustettiin vuonna 1996 Concordessa, Kaliforniassa.

Yhtye on julkaissut neljä studioalbumia, joista viimeisin, *[[Metamorphosis (Vilen albumi)|Metamorphosis]]*, julkaistiin vuonna 2011.

## Jäsenet
* Colin Davis – kitara (1996–)
* Tyson Jupin – rummut (2002–)
* Mike Hrubovcak – laulu (2006–)
* Mike Poggione – basso (2012–)

### Entiset jäsenet
* Lars Von Lowen – basso
* Mike Hamilton – rummut (?–2000)
* Darren Cesca – rummut
* Chris Stolle – rummut
* Jim Tkacz – kitara
* Aaron Strong – kitara (?–2003)
* Matt Faivre – bassokitara (1996–?)
* Juan Urteaga – laulu (1996–2003)
* Luke Jaeger – kitara (2003–?)
* James Lee – laulu (2003–2005)
* Jack Gibson – bassokitara (2005–?)

## Diskografia
### Studioalbumit
* 
* 
* 
* 

### Kokoelma-albumit
* 

### Singlet
* 

### Demot
* 
* 

## Aiheesta muualla
* Yhtyeen kotisivu
*
Armas Pietarinen

**Armas Rainer Pietarinen** (23. toukokuuta 1921 Rääkkylä – 4. huhtikuuta 2002 Joensuu) oli suomalainen opettaja ja kirjailija.

Pietarinen toimi Hypönniemen kansakoulunopettajana vuosina 1955–1967 Rääkkylässä. Vuodesta 1967 vuoteen 1977 hän toimi Joensuun Kanervalan koululla sekä kansakoulunopettajana että peruskoulunopettajana.

Teokset "Valter Santala, kotiutettu" ja "Suljetuin ovin" ovat syntyneet Pietarisen Rääkkylässä oloaikana. Esikoisteokseen on ollut vaikuttamassa omakohtaisesti koettu sota. Myös "Nahkakypärien laulut" teoksessa on aineksia elävästä elämästä. Gummerruksen laatimassa selonteossa "Kirjailijat keskellämme" kulttuuritapahtumassa Joensuussa 7–9.4.1972 on mainittu Juhani Niemen Helsingin Sanomissa kirjoittama arvostelu teoksesta "Nahkakypärien laulu", jossa arvostelija toteaa, että "Pietarisen keskeinen teema on tämän päivän hyvinvoinnin ja normien väljentymisen sekä sodan tiukan yhdenmukaisuuden ristiriita". 

Pietarinen kirjoitti eläkevuosinaan kirjallisuusarvosteluja Karjalainen lehteen ja asui Kanervalassa elämänsä loppuun asti. Pietarisen puoliso oli pienviljelijä Katri Sisko Ilona Pietarinen (kuollut 2013), joka myös toimi kirjallisuusarvostelijana.

 

## Teoksia
* *Valter Santala, kotiutettu* : romaani. Gummerus 1960
* *Suljetuin ovin* : romaani. Gummerus 1968
* *Nahkakypärien laulut*. Gummerus 1971
* mukana myös teoksessa *Siluetti : proosaa ja runoa* ; toim. Jouko Puhakka, Jaakko Korjus ja Jorma Orelma. Ukri 1971 

## Palkinnot
* Pohjois-Karjalan läänin taidetoimikunnan taidepalkinto 1972 

## Lähteet

* 
* Kirjasampo.fi : Armas Pietarinen
Myrskyn todistajat

**Myrskyn todistajat** () on vuonna 1996 ensi-iltansa saanut Ridley Scottin ohjaama yhdysvaltalainen seikkailuelokuva. Elokuvan tapahtumat sijoittuvat *Albatross*-laivalle, joka upposi toukokuussa 1961 kuljettaessaan joukkoa amerikkalaisia teinipoikia. Elokuvakäsikirjoitus luotiin erään laivalta selvinneen pojan kirjoittaman kirjan pohjalta.

Arvosteluja yhteen kokoavan *[[Rotten Tomatoes]]* -sivuston mukaan 62&nbsp;% elokuvan nähneistä kriitikoista suosittelee sitä. Kriitikkojen arvosanojen keskiarvo on 5,8/10 ja yleisön 3,2/5.

## Näyttelijät

## Lähteet

## Aiheesta muualla
*
Motorola MicroTAC

** Motorola MicroTAC ** -matkapuhelinta valmistettiin aluksi analogisena mallina vuodesta 1989 alkaen. GSM-yhteensopiva ja TDMA kaksoistajuusmalli esiteltiin 1994. MicroTACissa oli uutuutena kääntyvä kansi, jonka avulla mikrofoni ja hälytin kääntyivät näppäimistön suojaksi. Mikrofoni ja hälytin olivat kannessa vain ensimmäisissä malleissa ja ne siirrettiin myöhemmin runko-osaan. Kääntyvä kansi muodostui kuitenkin malliksi myöhemmille simpukkatyyppisille matkapuhelimille. MicroTAC-puhelinta edelsi Motorola DynaTAC ja MicroTACin syrjäytti Motorola StarTAC. Kirjaimet TAC ovat lyhenne sanoista **Total Area Coverage**. MicroTAC-puhelinta mainostettiin vuonna 1989 maailman pienimpänä puhelimena, joka mahtuisi paidantaskuun.

## Luettelo malleista

;1989
*MicroTAC 9800X (AMPS/ETACS/NMT/JTAC)
*Digital Personal Communicator (AMPS/ETACS)
;1990
*MicroTAC 9800X S.I.P. (ETACS/RTMS-450)
*MicroTAC 950 (AMPS)
;1991
*MicroTAC Classic (ETACS/NMT/GSM 900)
*MicroTAC Lite (AMPS)
*MicroTAC Lite VIP (AMPS)
*MicroTAC II (ETACS)
;1992
*MicroTAC II Platinum (ETACS)
*MicroTAC Alpha (AMPS)
*MicroTAC Alpha VIP (AMPS)
*MicroTAC Ultra-Lite (AMPS)
*MicroTAC Ultra-Lite VIP (AMPS)
;1993
*MicroTAC Lite XL (AMPS)
*MicroTAC Pro (ETACS)

;1994
*Micro DIGITAL (TDMA/AMPS)
*Micro Digital Lite (TDMA/AMPS)
*MicroTAC Elite (NAMPS)
*MicroTAC Elite VIP (NAMPS)
*MicroTAC Digital Elite (TDMA/NAMPS)
*MicroTAC International 5080 (GSM 900)
*MicroTAC International 5200 (GSM 900)
*MicroTAC International 7200 (GSM 900)

;1995
*MicroTAC Piper (AMPS)
*DPC 550 (AMPS)
*DPC 650 (AMPS)
*MicroTAC 650 E (AMPS)
*MicroTAC International 7500 (GSM 900)
*MicroTAC International 8200 (GSM 900)
;1996
*MicroTAC International 8400 (GSM 900)
*MicroTAC International 8700 (GSM 900)
;1997
*MicroTAC Select 2000e (GSM 1900)
*MicroTAC Select 3000e (PCS 1900)
*MicroTAC Select 6000e (GSM 1900)
*MicroTAC 725 (CDMA)
*MicroTAC International 8900 (GSM 900/1800)
;1998
*MicroTAC 8200 (AMPS)

## Lähteet

## Asiasta muualla
*Motorola
*All About Cellular Telephones
*
Ester Seitz

**Ester Helena Seitz** (16. toukokuuta 1921 Turku – 16. huhtikuuta 1987) oli suomalainen ruotsin kielellä kirjoittanut kirjailija.

## Teoksia
* *Ave Maria* : romaani. Söderström, Helsingfors 1942

## Lähteet
* 
* Kirjasampo.fi : Ester Seitz

## Viitteet
Albert One

**Albert One** (oik. **Alberto Carpani**, 23. huhtikuuta 1956 Pavia, Italia – 11. toukokuuta 2020 Pavia, Italia) oli italialainen muusikko, DJ ja tuottaja. Hän teki 1980-luvulla italodisko-hittejä kuten "Turbo Diesel" ja "For Your Love".

## Historiaa
Hän aloitti uransa jo 1970-luvun lopulla, mutta hänen ensimmäinen menestystä tuottanut projektinsa oli vuonna 1982 ilmestynyt kappale "Yes-No Family", jonka hän esitti taiteilijanimellä *Jock Hattle*. Kappaleen oli kirjoittanut Enrico Ruggeri. Seuraavana vuonna hän julkaisi kappaleen "Turbo Diesel". Tämän jälkeen hän julkaisi singlejä, kunnes piti tauon vuosien 1993–1998 välillä. Ensimmäinen albumi, *Everybody*, ilmestyi  vuonna 1988.

## Diskografia
### Albumit
* 1988 *Everybody*

### Singlet
* 1982 *No More Lies*
* 1983 *Turbo Diesel*
* 1985 *Heart on Fire*
* 1985 *Lady O*
* 1985 *For Your Love*
* 1986 *Secrets*
* 1987 *Hopes & Dreams*
* 1988 *Everybody*
* 1988 *Change Your Mind*
* 1988 *Visions*
* 1988 *Freeboard*
* 1989 *Lover Boy*
* 1992 *This is Real*
* 1993 *All You Want*
* 1998 *Mandy*
* 1999 *Sing A Song Now Now*
* 2002 *Music*
* 2010 *Stay*
* 2015 *Face to Face*

### Kokoelma-albumit
* 1988 *Best of Albert One*

## Lähteet
Viktor Šuvalov

**Viktor Grigorjevitš Šuvalov** (, 15. joulukuuta 1923 Saratovin kuvernementti, Venäjän SFNT – 19. huhtikuuta 2021) oli Neuvostoliittoa edustanut jääkiekon olympiavoittaja, maailman- ja euroopanmestari, jääkiekkovalmentaja sekä jalkapalloilija.

Šuvalov saavutti Neuvostoliiton maajoukkueessa olympiakultaa Cortina d’Ampezzossa 1956, kaksi maailmanmestaruutta, MM-hopean ja kolme Euroopan-mestaruutta. Ensimmäisen maaottelunsa hän pelasi Tampereella, kun Neuvostoliitto voitti Suomen näytösottelussa 1–8. Šuvalov valittiin Neuvostoliiton ja Venäjän jääkiekkoilun kunniagalleriaan vuonna 1953. Aleksandr Komarovin kuoltua marraskuussa 2013 Šuvalovista tuli viimeinen vuoden 1954 maailmanmestarijoukkueen elossa ollut jäsen.

Šuvalov pelasi myös jalkapalloa maansa pääsarjassa. Hän toimi myöhemmin jääkiekkovalmentajana.

## Lähteet
* Viktor Shuvalov Bio, Stats and Results Olympics at Sports-Reference.com  (arkistoitu versio)
* Victor Shuvalov chidlovski.net 

### Viitteet
Jan Rönnberg

**Jan Rönnberg** (s. 13. helmikuuta 1960) on suomenruotsalainen käsipalloilija. Hän on yksi Suomen kaikkien aikojen menestyneimpiä käsipalloilijoita. Suomen mestaruuksia Rönnberg voitti kaksitoista. Vuoden pelaajaksi Rönnberg valittiin kuudesti. Suomen käsipallomaajoukkueessa Rönnberg esiintyi 84 kertaa tehden 537 maalia. Rönnberg oli ensimmäinen suomalainen ammattilaispelaaja Espanjassa. BK-46 on jäädyttänyt hänen pelinumeronsa 2.

Myös Jan Rönnbergin pojat Andreas ja Nico Rönnberg ovat huippukäsipalloilijoita.

## Seurat
* BK-46
* IFK Karlskrona
* Tres de Mayo
* Cadagua Galdar

## Saavutuksia
*Suomen vuoden käsipalloilija (6): 1979, 1980, 1981, 1982, 1983, 1984

## Lähteet
Wenner-Gren-säätiöt

**Wenner-Gren-säätiöt** (*Wenner-Gren Stiftelserna*) tarkoittaa kolmea Axel Wenner-Grenin perustamaa säätiötä: 

*Stiftelsen Wenner-Grenska Samfundet* on vuonna 1937 perustettu säätiö, joka ylläpitää Wenner-Grenin tutkimuslaitosta ja edistää eri alojen tutkimusta ja pohjoismaista yhteistyötä.

Vuonna 1955 Wenner-Gren perusti *Stiftelsen Wenner-Gren-Center för vetenskaplig forskning*, joka ylläpitää Tukholmassa 1961 valmistunutta Wenner-Gren Center -nimistä kansainvälistä tutkimuskeskusta.

*Axel Wenner-Grens Stiftelse för Internationellt Forskarutbyte* rahoittaa kansainvälistä tutkijanvaihtoa.

Lisäksi hän perusti 1941 *The Viking Fund*, vuodesta 1951 *Wenner-Gren Foundation for Anthoropological Research*, -nimisen tieteellisen rahaston antropologisen ja sosiologisen tutkimuksen suorittamista varten. Sen kotipaikka on New York.

## Lähteet

## Aiheesta muualla
* Wenner-Gren Stiftelserna
NHL:n varaustilaisuus 1990

**NHL:n varaustilaisuus 1990** oli 28. . Sen isännöi Vancouver Canucks BC Place Stadiumilla, Vancouverissa 16. kesäkuuta 1990. Tilaisuuden ykkösvaraus oli Quebec Nordiquesin Owen Nolan. Ensimmäisellä kierroksella varatuista 21 pelaajasta 14 pelasi urallaan yli 500 NHL-ottelua, ja heistä yhdeksän jopa yli 1000 ottelua. Keväällä 2014 vielä kolme tässä varaustilaisuudessa varattua pelaajaa pelasi yhä aktiivisena kun Martin Brodeur ja Jaromir Jagr pelasivat NHL:ää New Jersey Devilsissä ja Petr Nedved pelasi Tšekin Extraligaa HC Bílí Tygři Liberecissä.

## Ennakkoarviot

#### Kenttäpelaajat

#### Maalivahdit
Veratriini

**Veratriini** on meksikonsabadillan (ent. *rohtosabadilla*; tieteellinen nimi: *Schoenocaulon officinale*) siemenistä saatavaa erittäin myrkyllistä alkaloidiseosta. Siitä tehtyä valmistetta sabadillaetikkaa on aiemmin käytetty esimerkiksi täiden hävittämiseen.

Veratriini koostuu muun muassa kevadiinista (C32H49NO9, CAS-numero 62-59-9) ja veratridiinistä (C36H51NO11,CAS-numero on 71-62-5)

## Lähteet

## Aiheesta muualla
*Onki: Veratriini
*PubChem: Veratrine 
*ChemBlink: Veratrine 
*PubChem: Veratridine
Volynian kuvernementti

**Volynian kuvernementti** (, )  oli Venäjän keisarikunnan ja sittemmin Ukrainan kansantasavallan (noin 1918-20) ja Ukrainan SNT:n (1921-1925) hallinnollinen alue vuosina 1792–1925. Se perustettiin Puolan 1. jaon jälkeen ja alue laajeni Puolan toisen jaon jälkeen uusien alueiden siirryttyä Venäjän keisarikunnan hallintaan Puola-Liettualta. 

Alueen nimi, pinta-ala ja hallinnollinen jako muuttui useita kertoja kuvernementin olemassaolon aikana. Kuvernementti perustettiin virallisesti 12. joulukuuta 1796, mitä ennen alkuvaiheessa alueen nimi oli ensin *Zaslavin käskynhaltijakunta* (Изяславское наместничество, Izjaslavskoje n., 1795 saakka), sitten vähän aikaa *Volynian ja Podolskin (?) käskynhaltijakunta* (Волынское и Подольское наместничества, 1795-1796). Kuvernementin loppuvuosina 1900-luvulla osa alueesta joutui Puolan hallintaan.

Venäjän keisarikunnan ensimmäisessä koko maan kattaneessa väestönlaskennassa 1897 Volynian kuvernementin asukasluku oli 2&nbsp;989&nbsp;482 henkeä ja pinta-ala 63&nbsp;036,8 neliövirstaa eli 71&nbsp;739,8 neliökilometriä. Väestöstä kaupunkilaisia oli 7,9 % (233&nbsp;847 as.) ja maaseutuasukkaita 92,1 % (2&nbsp;755&nbsp;635).

Kuvernementti jakautui kihlakuntiin (ujezd). Vuonna 1987 kuvernementtiin kuului 12 kihlakuntaa. Kuvernementinkaupunki vuoteen 1795 saakka Zaslav (Iziaslav, Izjaslav; 125&nbsp;611 as. vuonna 1897), sitten Novohrad-Volynskyi (16&nbsp;904 as) ja vuodesta 1804 lähtien Žytomyr (Žitomir, 65&nbsp;895 as.). Muita kihlakuntakaupunkeja olivat esimerkiksi Rivne (Rovno, 24&nbsp;573 as. vuonna 1897), Kremenets (17&nbsp;704 as.), Kovel (17&nbsp;697) ja Dubno (14&nbsp;257).

Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 70,1 % (2&nbsp;095&nbsp;579 as.), juutalaiset 13,2 % (394&nbsp;774), puolalaiset 6,2 % (184&nbsp;161), saksalaiset 5,7 % (171&nbsp;331), (iso)venäläiset 3,5 % (104&nbsp;889), tšekit 0,9 % (27&nbsp;670) ja muut 0,4 % (11&nbsp;078).


Kuva:Brockhaus and Efron Encyclopedic Dictionary b13 122-0.jpg|Volynian kuvernementin kartta (1890-1906).
Kuva:Volyn Governorate (1913).png|Volynian kuvernementin kihlakuntajako vuonna 1911.


## Katso myös
*Volynia

## Lähteet

## Aiheesta muualla
John Gardner Wilkinson

**John Gardner Wilkinson**  (5. lokakuuta 1797 – 29. lokakuuta 1875)  oli brittiläinen tutkimusmatkailija, arkeologi ja egyptologi, joka mainitaan usein brittiläisen egyptologian isänä. Wilkinson osallistui faarao Akhenatenin rakennuttaman Akhetatenin tutkimuksiin. Hän julkaisi teoksen *The Topography of Thebes and General View of Egypt* vuonna 1835.

## Aiheesta muualla
*Gardner Wilkinson: Modern Egypt and Thebes, Archive.orgissa
Paula Mattila

**Sigrid Ellan Annette Streng**, kirjailijanimi **Paula Mattila** (19. kesäkuuta 1921 Sysmä – 21. kesäkuuta 2006 Sysmä) oli suomalainen lastenkirjailija.

Ellan Streng kävi keskikoulun Sysmän yhteiskoulussa, talouskoulun ja vapaan taidekoulun 1946–1951. Hän teki matkan Espanjaan vuosina 1951–1952. Hän toimi pientilallisena Sysmässä.

Strengin vanhemmat olivat agronomi Pehr Streng ja Berta Sofia (o.s. Nylund). Puoliso oli Kauko Kaarle Aho vuosina 1956–1967. 

## Teoksia
Nimellä *Paula Mattila*:
* *Kullanmurun satukirja* ; seitsemän värillistä liitekuvaa piirtänyt Kerttu Böök. Karisto 1943
* *Lasihuilu* : satuja ; kuvittanut Ellan. Karisto 1944   
* *Leikkimökin pikku emäntä : Paula Mattilan kuvatarina Maijalle ja Liisalle ja kaikille heidän pikku ystävilleen*. Karisto 1944
* *Käkikello*. Kuvataide, Helsinki 1945
* *Satumaassa*. Karisto 1945
* *Posliinineiti ja muita satuja*. Karisto 1946
* *Kuu, kerro satuja!* ; kuvittanut Ellan. Karisto 1947
* *Päivänpaisteisia satuja*. Karisto 1949
* *Lalli Lankanukke ja muita satuja* ; kuv. Irma Salmi. Karisto 1951
* *Taikasulka* : satusikermä ; kuv. Maija Karma. Karisto 1952
* *Typy tyytymätön* ; kuv. Anna-Stina Ketonen. Karisto 1953
* *Riihitontun tarinoita*. Gummerus 2000
* *Suuressa metsässä*. Gummerus 2002
Mukana kokoomateoksissa:
* *Itä-Hämeen kirja*. 1959
* *Sysmästä ollaan*. 1980
* *Lasten aarreaitta*, osat 3 ja 4. Gummerus 2002

## Lähteet
* 
* Päijäthämäläisiä kirjailijoita : Ellan Streng 

### Viitteet
Krzysztof Biegun

**Krzysztof Biegun** (s. 21. toukokuuta 1994) on puolalainen mäkihyppääjä. Hän edustaa SSR LZS Sokół Szczyrk -seuraa.

Euroopan nuorten olympiafestivaaleilla 2011 Biegun saavutti kultaa joukkuekilpailussa. Mäkihypyn maailmancupissa hän kilpaili ensimmäisen kerran Oberstdorfissa helmikuussa 2013 sijoittuen 30:nneksi. Marraskuussa 2013 Biegun voitti Klingenthalin kilpailun. Kilpailu käytiin yhden kierroksen mittaisena. 

## Lähteet
Verbenaöljy

**Verbenaöljy** on eteerinen öljy, jota saadaan rautayrttikasveihin kuuluvasta sitruunaverbena-kasvista (*Aloysia triphylla*). Se tuoksuu sitruunalle. Myös eräitä muita sitruunantuoksuisia öljyjä nimitetään verbenaöljyiksi, esimerkiksi nardusöljyä sanotaan itäintialaiseksi verbenaöljyksi.

## Lähteet
Capsicum chacoënse

**Capsicum chacoënse** on yksi useista paprikoiden sukuun kuuluvista, ”villichileinä” tunnetuista lajeista. Fylogenisten tutkimusten mukaan se on paprikoiden sukupuussa nykyisin elävistä lajeista alkukantaisin, minkä vuoksi sitä on tutkittu verraten paljon.

## Piirteitä
*C. chacoënse*n versot ovat pitkiä ja ohuutensa vuoksi hieman köynnösmäisiä, ja pensas kasvaa noin 60&ndash;90&nbsp;cm:n korkuiseksi. Lehdet ovat mattapintaisen vihreät ja herttamaiset. Muodoltaan kellomaiset kukat kasvavat yksittäin, ovat väriltään puhtaan valkeita ja paprikoille epätavallisen pieniä teriön läpimitan ollessa vain noin 3&ndash;4&nbsp;mm. Kukintakausi on pitkä, ja laji tuottaa runsaasti marjoja. Marjat ovat suippoja tai soikeita, 8&ndash;14&nbsp;mm:n pituisia, kasvavat kärki ylöspäin ja ovat raakoina tumman vihreitä, kypsinä oranssinpunaisia. Siemeniä kussakin marjassa on 8&ndash;16, ja niiden itävyysprosentti on noin 55.

Lajista on useita muotoja, minkä vuoksi kasviyksilöiden tuottamien marjojen tulisuus vaihtelee huomattavasti myös saman populaation sisällä. Tämä piirre on yhteinen ainakin joidenkin muiden luonnonvaraisten chililajien kanssa.

Lajin kromosomiluku on useimpien suvun lajien tapaan 2n = 24.

## Levinneisyys
*C. chacoënse* on peräisin Bolivian, Paraguayn ja Argentinan alueilta, ja se on levinneisyydeltään luonnonvaraisista paprikalajeista eteläisin. Lajia on luonnonvaraisen kannan lisäksi myös jalostettu hyötykäyttöön.

## Risteymät
Useissa lajienvälisissä risteytyskokeissa *C. chacoënse* risteytyy tiettävästi vain ruokapaprikan (*C. annuum*) kanssa. Risteymä on heikkokasvuinen, vähäsatoinen ja muistuttaa useimpien ominaisuuksiensa osalta lajia *C. chacoënse*. Risteymän tuottamat harvat siemenet eivät idä.

## Lähteet
Taistelu Rhodoksesta

**Taistelu Rhodoksesta** (, , , ”Rhodoksen kolossi”) on vuonna 1961 valmistunut italialais-espanjalais-ranskalainen seikkailuelokuva. Historia-aiheista peplumia edustava elokuva on spagettiwesterneistään tunnetun Sergio Leonen ensimmäinen virallinen ohjaustyö. Sen pääosia esittävät Rory Calhoun, Lea Massari ja Georges Marchal.

## Juoni
Ateenalainen sotasankari Darius saapuu rentoutumaan Rhodoksen kaupunkiin, jonka satamaan on juuri pystetty Rhodoksen kolossi. Kuningas Kserkseen tyrannia on synnyttänyt saarelle kapinaliikkeen, ja kuninkaan neuvonantaja Thar suunnittelee vallankaappausta foinikialaisten avulla. Darius tavoittelee kolossin suunnittelijan Khareen tytärtä Dialaa, joka on mukana Tharin juonessa. Peliokleen johtamat kapinalliset pyytävät apua Dariukselta, joka joutuu mukaan saaren levottomuuksiin. Samalla hän tutustuu kapinapäälliköiden sisareen Mirteen. Darius pyytää apua petolliselta Dialalta ja joutuu vangituksi kolossin sisään. Foinikialaisten ryhtyessä valtaamaan saarta kapinalliset hyökkäävät kolossia vastaan, joka tuhoutuu maanjäristyksessä. Kapinalliset pakenevat kaupungista ja Darius ja Mirte saavat toisensa.

## Näyttelijät

## Tuotanto ja teemat
*Taistelu Rhodoksesta* on Sergio Leonen ensimmäinen virallinen ohjaustyö. Sitä ennen hän oli saattanut loppuun Mario Bonnardin aloittaman *[[Pompeijin viimeiset päivät (vuoden 1959 elokuva)|Pompeijin viimeiset päivät]]* (1959) ja toiminut amerikkalaisten elokuvantekijöiden apuohjaajana. Elokuva on kuvattu Supertotalscope-laajakangastekniikalla Eastmancolor-väreissä Espanjassa ja Rooman Cinecittàn studioilla. Rodoksen satamana toimii Laredo Biskajanlahden rannalla. Muita kuvauspaikkoja ovat Manzanares el Realin kalliomuodostelmat Madridin pohjoispuolella sekä Ciudad Encantadan sienimäiset kalliot Cuencassa. Välimerta esittää Santillanan tekojärvi. Elokuvassa on paljon väkivaltaisia taistelu- ja kidutuskohtauksia sekä ratsastusjaksoja, jotka viittaavat Leonen tuleviin spagettiwesterneihin.

Leonen elokuvaa pidetään yhtenä peplum-tyylilajin merkkiteoksista. Se on värikäs spektaakkeli, joka on täynnä toimintaa, näyttäviä lavasteita ja hyviä näyttelijäsuorituksia. Elokuvan puutteita ovat sen liiallinen pituus ja heikko käsikirjoitus.

Elokuvan teemat on osittain lainattu Alfred Hitchcockin ''Vaarallisesta romanssista'' (1959). Niistä keskeisin on Rhodoksen kolossin ilmentämä ihmiskunnan suuruudenhulluus, johon liittyy fasismin ja autoritarismin kritiikkiä. Toisaalta myöskään elokuvan kapinalliset eivät kykene minkäänlaiseen kansaa hyödyttävään toimintaan, vaan ainoastaan luonnonvoimat pystyvät aiheuttamaan vallankumouksen. Rory Calhounin esittämä parodinen sankari Darius edustaa hyväntahtoista, mutta tietämätöntä ja naivia amerikkalaisuutta, jonka odotetaan ulkopuolisena korjaavan toisten aiheuttamat sotkut. Calhounin ”väsynyt välinpitämättömyys” toimi myöhemmin Clint Eastwoodin henkilöhahmojen esikuvana Leonen westerneissä.

## DVD-julkaisut
Elokuvan 14 minuutilla lyhennetty amerikkalainen versio on saatavilla Warner Brothersin hyvälaatuisena DVD:nä. Se on julkaistu alkukielillä Italiassa ja Ranskassa.

## Lähteet
* 
* 

### Viitteet

## Aiheesta muualla
* 
*
Psykedeelinen pop

**Psykedeelinen pop** on musiikkityyli, jossa on vaikutteita psykedeelisestä rockista sekä psykedeelisestä folkista, mutta on kuitenkin musiikkityyliltään enemmän popmusiikkia. Tyylin kulta-aika oli 1960-luvun loppupuolella.

## Artisteja

*The Association
*The Beach Boys
*The Beatles
*The Beau Brummels
*Bee Gees
*Blues Magoos
*The Byrds
*Donovan
*The Electric Prunes
*The End

*The Flower Pot Men
*The Grass Roots
*The La De Das
*The Left Banke
*The Lemon Pipers
*Love
*The Lovin’ Spoonful
*The Monkees
*The Move
*The Neon Philharmonic

*Simon Dupree and the Big Sound
*The Small Faces
*Strawberry Alarm Clock
*Syd Barrett
*The Twilights
*The World of Oz
*The Zombies
Räisälän Pamaus

**Räisälän Pamaus** on Räisälän pitäjässä ja sittemmin Kokemäellä toiminut urheiluseura. Seura perustettiin 23. elokuuta 1908 Räisälän kansanopistolla. Sotien jälkeen seura jatkoi toimintaansa Kokemäellä jossa se rekisteröitiin 24.10.1960 nimellä V & U-seura Räisälän Pamaus R.Y. Nykyisin yhdistys toimii paljon yhteistyössä Tuomaalan kyläyhdistyksen kanssa. 

Pamaus oli SVUL:n Viipurin piirin johtavia seuroja ennen kansalaissotaa. Vuonna 1917 siinä oli jäseniä 121 ja se oli piirin kahdeksanneksi suurin seura. Seuran lajeja olivat hiihto, yleisurheilu, paini, jalkapallo, pesäpallo, pyöräily ja vähän ennen talvisotaa mukaan tullut nyrkkeily. Myös luistelua yritettiin harjoittaa.

Kymmenottelija Seppo Suutari aloitti uransa Pamauksessa sen Satakunnassa toiminnan aikana. Suutari osallistui Rooman olympiakisoihin, joissa sijoittui kahdenneksitoista. Tuolloin hän tosin edusti jo Kokemäen Kova-Väki -seuraa.	

## Lähteet
* Urheilua - Räisälän Pamaus 
* Antti O. Arponen: Luovutetun Karjalan urheilu, Suomen Urheilumuseosäätiö ()
* Yhdistysrekisteri
* Kyläsuunnitelma, Tuomaala, s.11
Motorola StarTAC

**Motorola StarTAC** on Motorolan valmistama simpukkapuhelin. Se julkistettiin 3. tammikuuta 1996 ja oli ensimmäinen varsinainen simpukkapuhelin. Sitä edeltäneessä Motorola MicroTAC-mallissa oli ollut jo kääntyvä läppä näppäimistön suojaksi, kun StarTAC mallissa kaiutin kääntyy rungon yläosasta koko puhelimen päälle. Tällainen matkapuhelin on avattuna pitkä yltäen korvan päältä suun eteen.

Vuonna 2005, *[[PC World (magazine)|PC World]]* arvosti StarTACin sijalle 6. *The 50 Greatest Gadgets of the Past 50 Years* (50 merkittävintä vempainta viimeiseltä 50 vuodelta) listassa. Puhelin oli aikoinaan kevyimpiä painaen 102 grammaa, siinä oli ensimmäisenä värinähälytin sekä mahdollisuus käyttää litiumioniakkua. Myöhemmissä malleissa oli myös tekstiviestimahdollisuus. Tätä puhelinmallia on sanottu aikansa iPodiksi.  Puhelin oli ensimmäisiä suuren yleisön suosion saanneita matkapuhelimia, jota myytiin noin 60 miljoonaa kappaletta. Kun puhelin esiteltiin, sen hinta oli noin $ 1 000.

## Malliluettelo
**Analogiset puhelimet**
*StarTAC 3000
*StarTAC 6000
*StarTAC 6500
*StarTAC 8500
*StarTAC 8600

**Digitaaliset puhelimet**
*StarTAC 70
*StarTAC 75 - GSM 1800
*StarTAC 75+
*StarTAC 80
*StarTAC 85 - GSM 900
*StarTAC 130 - GSM 900
*StarTAC 7000g - GSM 1900
*StarTAC 8000g - GSM 1900
*StarTAC Rainbow
*ST7760 (AMPS/TDMA)
*ST7762 (AMPS/TDMA)
*ST7790 (AMPS/TDMA)
*80071WNBPA (FCC IHDT5VG1) AMPS/TDMA (832/2412&nbsp;MHz)
*ST7797 (Tri Mode/Dual Band 800/1900&nbsp;MHz. TDMA/800&nbsp;MHz. AMPS)
*ST7860 (Dual Mode/Single Band 800&nbsp;MHz. CDMA/AMPS)
*ST7867w (Dual Mode/Dual Band 1900&nbsp;MHz. CDMA/800&nbsp;MHz. AMPS)
*ST7868 (Tri Mode/Dual Band 800/1900&nbsp;MHz. CDMA/800&nbsp;MHz. AMPS)
*ST7890 (Tri Mode TDMA?)
*ST7897 (Dual Band TDMA)
*StarTAC 2004
*StarTAC III

## Katso myös
*Motorola DynaTAC

## Lähteet
Koisjärven koulu

**Koisjärven koulu** on kyläkoulu Koisjärven kylässä Lohjalla. Koulu on perustettu 1903. 

Koulua uhkasi lakkautus vuonna 2009, mutta silloin se sai jatkaa. Vuonna 2014 Lohjan kaupunginvaltuusto päätti lakkauttaa koulun.

Koulussa oli lukuvuonna 2011–2012 oppilaita 27, syyskuussa 2013 oppilaita oli 18.

## Lähteet
Bhagavata Purana

**Bhagavata Purana** (Srimad-bhagavatam) on alkuperältään sanskritinkielinen uskonnollinen hindulainen kirjoitus. Bhagavata Purana on Intian tunnetuimpia uskonnollisia kirjoituksia, ja Krishna-liikkeen teologia perustuu pääasiassa siihen. Kirjoissa kerrotaan Krishnan elämästä ja teoista ja kuvaillaan muita Vishnun inkarnaatioita.
Mörtinkiven kalliomaalaus

**Mörtinkiven kalliomaalaus** on suureen siirtolohkareeseen maalattu kalliomaalaus, joka sijaitsee Luumäellä Etelä-Karjalassa. Kivi on Luumäen suurin siirtolohkare. Punaväriläiskä sijaitsee noin 80 senttimetrin korkeudella maan pinnasta ja on kooltaan 16×17 senttimetriä. Siitä ei tunnisteta mitään kuvioita eikä sitä ole ajoitettu.

## Lähteet
### Viitteet
Emil Kymäläinen

**Emil Kymäläinen** (12. toukokuuta 1890 Mikkeli – 5. tammikuuta 1920 Helsinki) oli suomalainen taidemaalari.

Kymäläisen vanhemmat olivat junailija Antti Kymäläinen ja Hilma Hänninen. 

Kymäläinen opiskeli Taideteollisen keskuskoulun iltakursseilla 1907 ja hän kävi Suomen Taideyhdistyksen piirustuskoulun 1908–1910. Hän osallistui Suomen Taiteilijain näyttelyihin vuosina 1909, 1910, 1911, 1913, 1914 ja 1916. Hänellä oli 1910-luvulla ateljee Mikkelissä Porrassalmenkadun ja Linnankadun kulmatalossa.

Emil Kymäläinen oli naimisissa Alli Aino Aallon kanssa. Emil Kymäläinen kuoli 29-vuotiaana Marian sairaalassa Helsingissä espanjantaudin seurauksiin. Hänen oli tarkoitus matkustaa keväällä 1920 Pariisiin jatkamaan taideopintojaan.

## Lähteet
Sergei Puškov

**Sergei Puškov** (s. 25. helmikuuta 1964 Leningrad, Neuvostoliitto) on venäläinen jääkiekkoilija ja jääkiekkovalmentaja. Hän on pituudeltaan 187-senttimetrinen ja pelasi hyökkääjänä. Hänet valittiin Neuvostoliiton ja Venäjän jääkiekon kunniagalleriaan vuonna 1993.

Puškov pelasi useita vuosia Neuvostoliiton toisella ja kolmannella sarjatasolla. Kaudella 1989–1990 hän pelasi myös muutaman ottelun Suomen I-divisioonassa TuTo Hockeyn joukkueessa. Vuonna 1992 hän teki debyyttinsä IVY:n pääsarjassa SKA Pietarin joukkueessa. Kaudella 1994–1995 hän edusti Ruotsissa Brynäs IF:ää, ja sittemmin hän pelasi useamman vuoden Norjassa ja voitti Norjan-mestaruuden Vålerengan joukkueessa kaudella 1997–1998.

Puškov voitti Venäjän maajoukkueessa maailmanmestaruuden vuonna 1993. Hän pelasi MM-turnauksessa kahdeksan ottelua ja sai yhden syöttöpisteen.

Puškov on pelaajauransa jälkeen toiminut pitkään valmentajana Norjassa, Valko-Venäjällä ja Venäjällä. MM-kilpailuissa 2018 hän nousi kesken kisojen apuvalmentajan paikalta Valko-Venäjän maajoukkueen päävalmentajaksi, kun Dave Lewis sai potkut Valko-Venäjän hävittyä turnauksessa kolme ensimmäistä otteluaan.

## Lähteet
Viiruhemppo

**Viiruhemppo** (*Crithagra striolata*) on Afrikassa elävä varpuslintu.

Viiruhemppoa tavataan Itä-Afrikassa Eritreasta Sambiaan ulottuvalla alueella.
Se on yleinen ylänköalueilla 1300 metrin yläpuolella. Se viihtyy puutarhoissa, metsänreunoissa, niityillä ja nummilla sekä pensaikoissa.

## Lähteet
Metsämaan kirkonkylä

**Metsämaan kirkonkylä** on kirkonkylä ja entinen taajama Metsämaalla Loimaalla. Vuosina 1976–2005 se oli osa Loimaan kuntaa, johon Metsämaan kunta liitettiin vuonna 1976, ja vuodesta 2005 se on ollut ollut osa Loimaan kaupunkia. Metsämaan kirkonkylä sijaitsee valtatien 9 pohjoispuolella ja valtatien 2 eteläpuolella Kojonjoen varrella. Kirkonkylän kautta kulkee valtatiet 9 ja 2 yhdistävä yhdystie 2294, jonka lisäksi Hirvikoskelta kylään vie yhdystie 2292. Kirkonkylä on Metsämaan kunnan entinen hallinnollinen keskus, ja siellä sijaitsee Metsämaan kirkko.

Vuoden 1960 väestönlaskennassa Metsämaan kirkonkylä muodosti 314 asukkaan taajaman, jonka pinta-ala oli 3,2 neliökilometriä. Vuoden 1970 väestönlaskennassa taajaman väkiluku oli laskenut 265 asukkaaseen ja pinta-ala 2,69 neliökilometriin. Vuoden 2011 taajamarajauksessa Metsämaan kirkonkylä ei enää muodosta taajamaa, kun edellytyksenä tilastollisen taajaman muodostumiselle on yli 200 asukkaan taajaan asuttu alue. 

Varsinaisten taajamien ulkopuolella Metsämaan kirkonkylä muodosti vuonna 2005 yli 40 asukkaan kyläalueen, joka sijoittui osaksi kaupunkiseutujen lievealueiden ulkopuolista syrjäistä maaseutua, mutta jonka väestö oli kasvanut yli 0,2&nbsp;% vuodessa. Tällaisen kyläalueen se oli muodostanut myös jo vuonna 1980 tehdyssä kylärajauksessa. Kyläalueen palveluihin kuuluivat vielä vuonna 2005 koulu ja kauppa.

Suhteessa kyläjakoon Metsämaan kirkonkylän taajaan rakennettu alue eli nykyinen kyläalue ja aiempi taajama sijoittuu pääosin Kallion kylään ja pienemmältä osaltaan Metsämaan kylään. Metsämaan kirkko sijaitsee kylien rajalla Kallion kylän puolella, puolessa välissä Kallion ja Metsämaan kylien historiallisia kylätontteja.

## Lähteet
*

### Viitteet
Eksergoninen

**Eksergoninen** reaktio liittyy mikrobiologiaan ja esimerkiksi vedyn tuottamiseen mikrobimetaboliassa. Toisin sanoen mikrobit käyttävät aineita ravinnokseen ja saavat energiaa. Monet kemolitotrofit käyttävät energialähteenään, tämä tarkoittaa kemiallista epäorgaanista pelkistintä.

Kemiassa ja polttotekniikassa vastaava termi on eksoterminen, lämpöä vapauttava.
Josiah Henson

**Josiah ”Joe” Henson** (24. helmikuuta 1922 Bristow, Oklahoma – 4. huhtikuuta 2012 Tulsa, Oklahoma) oli yhdysvaltalainen vapaapainija ja olympiamitalisti.

62 kilogramman painoluokassa kilpaillut Henson saavutti olympiapronssia Helsingissä 1952.

Henson kuoli sydäninfarktin jälkeen Tulsassa 90-vuotiaana 4. huhtikuuta 2012.

## Lähteet
* Joe Henson Bio, Stats and Results  Olympics at Sports-Reference.com 
* Henson, Josiah (USA) iat.uni-leipzig.de 

### Viitteet
Lesotho olympialaisissa

**[[Lesotho]]** osallistui **[[olympialaiset|olympialaisiin]]** ensimmäisen kerran Münchenissä 1972. Seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Lesothon olympiakomitea perustettiin 1971 ja tunnustettiin 1972.

Lesotho ei ole saavuttanut yhtään olympiamitalia. Pistesijalle eli kahdeksan parhaan joukkoon on yltänyt taekwondoin Likeleli Alinah Thamae, joka oli seitsemäs naisten kärpässarjassa Sydneyssä 2000. Lesothon olympiajoukkueeseen on kuulunut 1–9 urheilijaa, ja he ovat osallistuneet taekwondon lisäksi nyrkkeilyyn, pyöräilyyn, uintiin ja yleisurheiluun.

## Lähteet
Luettelo PlayStation 4 -peleistä

Tämä on luettelo vähittäiskaupassa, digitaalisesti myytävistä tai vielä kehityksen alla olevista PlayStation 4 -peleistä. Jos peliä ei ole julkaistu vaan sitä vielä kehitetään, se ei ole listassa. PlayStation on yhtiön Sonyn Interactive Entertainment omistuksessa. Yhtiön mukaan heillä on merkittävien kolmansien osapuolten kehittäjien tuki PS4:lle.

## Lista
**Yksinoikeus**

Ensimmäiset PlayStation 4 -pelit julkaistiin Pohjois-Amerikassa 15.11.2013, Euroopassa 29.11.2013 ja Japanissa 22.2.2014, kun PlayStation 4 tuli ensimmäisen kerran markkinoille.

### Ilmaispelit

## Lähteet
Hyakutake

**Hyakutake** (tunnus **C/1996 B2**) on komeetta, jonka löysi japanilainen tähtiharrastaja Yuji Hyakutake 30. tammikuuta 1996. Se oli lähimmillään Maata samana vuonna 25. maaliskuuta ja näkyi yötaivaalla kolmen kuukauden ajan eri puolilla maapalloa. Hyakutaken kirkkaus oli parhaimmillaan 0 magnitudia.

## Kiertorata
Hyakutaken kiertorata on hyvin suuri. Sen kiertoaika Auringon ympäri oli komeetan saapuessa noin 17&nbsp;000 vuotta, mutta aurinkokunnan jättiläisplaneettojen painovoiman ansiosta se kasvoi peräti 70&nbsp;000 vuoteen.

## Pyrstö ja ydin
1. toukokuuta 1996 NASAn ja Euroopan avaruusjärjestön ESAn Ulysses-aurinkoluotain lensi vahingossa komeetan pyrstön lävitse noin 500 miljoonan kilometrin etäisyydellä sen ytimestä. Pyrstön laskettiin olevan kokonaisuudessaan noin 570 miljoonan kilometrin pituinen, joka on pisin milloinkaan havaittu. Komeetan ytimen on arvoitu olevan läpimitaltaan noin 4,8 kilometriä.

## Katso myös
*Hale–Bopp

## Lähteet

## Aiheesta muualla
Tšernihivin kuvernementti

**Tšernihivin kuvernementti** () eli **Tšernigovin kuvernementti** () oli Venäjän keisarikunnan vuosina 1802–1925. Se perustettiin aiemman Vähä-Venäjän kuvernementin (, 1764-1781 ja 1796-1802) pohjoisosasta; samalla eteläosasta muodostettiin Pultavan kuvernementti.

Kuvernemenin naapureina olivat lännessä Kiovan kuvernementti ja  Minskin kuvernementti, pohjoisessa Mogiljovin kuvernementti (Mahiljoun kuvernementti) ja Smolenskin kuvernementti, idässä Kurskin kuvernementti ja etelässä Pultavan kuvernementti.

Vuonna 1918 alueesta tuli osa Ukrainaa (Ukrainan kansantasavalta ja Ukrainan SNT) Tšernihivin kuvernementtina. 1919 Tšernihivin kuvernementin pohjoisosa, joka oli paljolti valkovenäläisten ja venäläisten asuttamaa aluetta, liitettiin Venäjän SFNT:n *Gomelin kuvernementtiin*; tämä siirtyi 1923-1926 edelleen *Brjanskin kuvernementtiin*. Tšernihivin kuvernementti lakkautettiin 1925 (Ukrainan SNT). Nykyisin aiemman kuvernementin maita sijoittuu lähinnä Ukrainan Tšernihivin, Sumyn ja Kiovan alueille sekä Venäjän Brjanskin alueelle.

Venäjän keisarikunnan ensimmäisessä koko maan kattaneessa väestönlaskennassa 1897 Tšernihivin kuvernementin väkiluvuksi kirjattiin  2&nbsp;297&nbsp;854 asukasta ja pinta-alaksi 46&nbsp;042,3 neliövirstaa eli noin 52&nbsp;399 neliökilometriä. Väestöstä kaupunkilaisia oli 9,1 % ja maaseutuasukkaita 90,9 %. Vuonna 1905 Tšernigovin kuvernementin väkiluku oli 2&nbsp;693&nbsp;800 ja vuonna 1915 jo 3&nbsp;148&nbsp;900 (pinta-ala 52&nbsp;402&nbsp;km2).

Kuvernementti jakautui kihlakuntiin (ujezd). Vuonna 1897 kuvernementtiin kuului 15 kihlakuntaa, samoin vuonna 1915.  Kuvernementinkaupunki oli Tšernihiv (Tšernigov, 27&nbsp;716 as. vuonna 1897). Suurimpia kihlakuntakaupunkeja olivat Nižyn (Nežin, 32&nbsp;113 as.), Konotop (18&nbsp;770 as.) ja Novozybkov (Новозыбков, 15&nbsp;362).

Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 66,4 %,  (iso)venäläiset 21,6 %, valkovenäläiset 6,6 % ja juutalaiset 5,0 %. Muita etnisiä ryhmiä edusti 0,5 % asukkaista.

## Lähteet

## Aiheesta muualla

*Chernihiv gubernia  (encyclopediaofukraine.com, University of Toronto Press & Canadian Institute of Ukrainian Studies)
* Izmenenije administrativno-territorialnogo delenija Rossii za poslednije 300 let   (1september.ru)
Kansan mies

**Kansan mies** voi tarkoittaa ainakin seuraavia:

*Kansan mies (*The Crowd*), yhdysvaltalaisen King Vidorin ohjaama mykkäelokuva vuodelta 1928 
*Kansan mies (*A Man of the People*), nigerialaisen Chinua Acheben kirjoittama romaani vuodelta 1966
*Kansan mies, suomalainen televisiosarja vuodelta 2013
Plaisir d’amour

**Plaisir d’amour** on ranskalainen laulelmaklassikko. Sen on vuonna  1784 säveltänyt Jean-Paul-Égide Martini (1741–1816). Teksti on peräisin Jean-Pierre Claris de Florianin (1755–1794) runosta, joka sisältyy hänen romaaniinsa *Célestine*. Laulu on ollut hyvin suosittu J. P. E. Martinin versiona. Hector Berlioz on sovittanut sen vuonna 1859 orkesterille (H134). Louis van Waefelghem on sovittanut sävelmän 1880-luvulla esitettäväksi viola d’amorella tai alttoviululla ja pianolla. Siitä on tehty myös useita popversioita.

## Sanat

Eero Väre on levyttänyt sen suomeksi Kullervon sanoittamana (1948) nimellä ”Lemmen onnetar”. Birgit Kronström hyräilee laulua elokuvassa *[[Amor hoi]]*.

## Lähteet
Kreisibailut Vol 22

**Kreisibailut Vol 22** on Smurffien 22. albumi. Se julkaistiin 22. marraskuuta 2013. 

## Kappaleet
Suluissa alkuperäinen kappale.

#  (Boom Kah)
#  (New Way Home)
#  (Levikset repee)
#  (Seksikkäin jäbä)
#  (Maailma on tehty meitä varten)
#  (Tänään lähtee)
#  (Anna mä meen)
#  (Kolme pientä sanaa)
#  (Night on Fire)
#  (Päästä mut pois)
#  (Are You Smurfy Enough)
#  (Thought Word and Deed)
#  (Cuddly Wuddly Smurf)
#  (While the Smurfs Are Asleep)

## Lähteet

## Aiheesta muualla
* Kreisibailut Vol 22 discogs.com -sivustolla
Monna

**Monna** on Rauman kaupunginosa noin viiden kilometrin päässä kaupungin keskustasta kaakon suunnassa. Monnassa sijaitsevat muun muassa Marttilanmäen vanhainkoti, Monnan hautausmaa ja Suomisen Lihaherkku Oy.

## Lähteet
Kansalaisneuvonta

Kansalaisneuvonta on julkisten palvelujen käyttäjille suunnattu keskitetty neuvontapalvelu, joka tukee muiden viranomaisten omia neuvontapalveluita. Digi- ja väestötietoviraston tuottama palvelu auttaa kansalaista löytämään oikean viranomaisen tai viranomaisen sähköisen palvelun asiansa hoitamiseen, tarjoaa tukea sähköisen asioinnin tukipalveluihin sekä vastaa yleisluontoisiin julkisia palveluita koskeviin kysymyksiin.

Kansalaisneuvonnan palvelukanavat ovat puhelin, verkkosivusto sähköisine kysymyslomakkeineen, sähköposti sekä tekstiviesti. Kiireellisissä hätätilanteissa, kun henki, terveys tai omaisuus on vaarassa, tulee edelleen soittaa hätänumeroon 112.

## Tausta

Kansalaisneuvonnasta vastaa Digi- ja väestötietovirasto. Vuoden 2017 loppuun asti Kansalaisneuvonta oli Valtiokonttorin vastuulla ja se toteutettiin toteutettu valtiovarainministeriön ja Valtiokonttorin yhteistyönä. Palvelu on ollut osa valtiovarainministeriön koordinoimaa Sähköisen asioinnin ja demokratian vauhdittamisohjelmaa (SADe-ohjelma).

Yksi Kansalaisneuvonnan tavoitteista on vähentää hätäkeskukseen tulevia, sinne kuulumattomia, julkista hallintoa koskevia puheluita. Hätänumeroon kuulumattomia, kiireettömiä neuvonta- tai opastuspuheluita on vuosittain yli 300 000. 

Kansalaisneuvonta toimii tiiviissä yhteistyössä Digi- ja väestötietoviraston ylläpitämän Suomi.fi-portaalin kanssa. Portaaliin on koottu valtionhallinnon ja kuntien sähköisen asioinnin palvelut ja lomakkeet sekä julkisen hallinnon yhteystietoja.

Kansalaisneuvonta aloitti toimintansa maanantaina 25. marraskuuta 2013. Palvelua kehitetään yhteistyössä julkisen sektorin toimijoiden kanssa.

## Tehtävät

Kansalaisneuvonta auttaa kansalaista löytämään oikean viranomaisen tai viranomaisen sähköisen palvelun asiansa hoitamiseen. Sen kautta ei voi kuitenkaan hoitaa varsinaista asiointia, joka tapahtuu vastaisuudessakin organisaatioiden omien palvelukanavien kautta.

Neuvontapalvelu tarjoaa tukea myös sähköisen asioinnin tukipalveluiden, kuten Suomi.fi-viestien ja Suomi.fi-tunnistuksen, käyttöön.

## Palvelukanavat

Kansalaisneuvonnan palvelukanavat ovat:

* puhelin (0295 000)
* chat
* Tekstiviesti 18395, joka on tarkoitettu erityisryhmille, kuten puhe- ja kuulovammaisille. Tekstiviestipalvelu on käytettävissä ainoastaan suomalaisissa matkapuhelinliittymissä.

Puhelusta tai tekstiviestistä maksetaan vain operaattorin paikallisverkko-, matkapuhelin- tai tekstiviestimaksu. Jos käytät puhepakettia, sinun kannattaa tarkistaa operaattoriltasi, sisältyvätkö 029-alkuiset puhelut siihen. Neuvontapalvelu on maksutonta.

## Aukioloajat ja palvelukielet

Kansalaisneuvonnan puhelin- ja chat-palvelu ovat auki maanantaista perjantaihin klo 9.00–15.00. 

Asiakkaita palvellaan suomeksi, ruotsiksi ja englanniksi.

## Lähteet

## Aiheesta muualla
* Kansalaisneuvonta
* Medborgarrådgivning 
* Public Service Info 
* Kansalaisen yleisneuvontapalvelu -hanke valtiovarainministeriön verkkosivustolla 
* Kansalaisen yleisneuvontapalvelu -hanke valtioneuvoston hankerekisterissä 
* Hätäkeskuslaitos
Lawrence Oates

**Lawrence Edward Grace (”Titus”) Oates** (17. maaliskuuta 1880 – 16. maaliskuuta 1912) oli Britannian armeijan kapteeni ja napatutkimusretkeilijä. Hän toimi ratsuväenupseerina Englannin kuninkaallisessa kuudennessa (Inniskilling) rakuunarykmentissä. Oates osallistui Robert Falcon Scottin etelänapatutkimusretkeen vuosina 1911–1921, mutta menehtyi lumimyrskyyn Scottin ryhmän paluukamppailussa etelänavalta. Pahoin heikentynyt ja jalkansa palelluttanut Oates uhrasi itsensä, jottei olisi haitannut tovereidensa pelastumista Scottin retkikunnan paluussa etelänavalta. Oates käveli teltasta lumimyrskyyn todeten retkikunnan johtaja Scotille: 

Oatesinmaa Itä-Etelämantereella on nimetty Lawrence Oatesin kunniaksi.

## Lähteet
* 
### Viitteet
Darkness in Your Life

**Darkness in your Life** on Crown of Creationin EP-levy, joka julkaistiin elokuussa 2010.

## Kappaleet
#
#
#
#

## Kokoonpano
* Anne Crönert – laulu
* Matthias Blazek – syntetisaattori
* Thomas Czacharowski – syntetisaattori
* Adrian Lesch – syntetisaattori
* Olaf Oppermann – kitara

### Kokoelmat
* 2012: *Celle's Integrationsprojekt präsentiert: Made in Ce* (sisältää *Run away*)

## Aiheesta muualla
* Virallinen kotisivu 
* ''“Darkness in your Life” im Netz''  
* ''Neue CD nach langer Pause'' , Cellesche Zeitung, 20 elokuu 2010 

## Lähteet
Shimenawa

**Shimenawa** on šintolaisissa menoissa käytettävää oljista punottua paksua köyttä. Köysillä yleensä rajataan šintolaisuudessa pyhinä pidettyjä alueita ja kohteita, ja köysiä on usein pyhäköissä. Köydet on usein koristeltu riippuvilla oljilla tai valkoisilla paperikoristeilla, joita kutsutaan nimityksellä shide.

Japanin kielessä on useita eri tapoja kirjoittaa sana shimenawa. Esimerkiksi 締縄 ja 標縄 voidaan kumpikin ääntää samalla tavalla ja kummallakin voidaan tarkoittaa shimenawaa.

## Lähteet

## Aiheesta muualla
Shide

**Shide** () on šintolaisissa menoissa käytettävä paperista tai kankaasta valmistettu nauha. Ne ovat tavallisesti valkoisia, kapeita ja leikattu taiteltuna siksak-muotoon. Perinteisesti kankaiset shidet valmistettiin paperimulperipuun (*Broussonetia papyrifera*) kuiduista tehdystä yū-kankaasta, mutta nykyään ne tehdään yleisimmin paperista. Nauhojen taittamiseen ja leikkaukseen on useita eri tapoja.

Shidejä kiinnitetään usein seremonialliseen puhdistukseen käytettäviin sauvoihin, shimenawa-köysiin tai šintolaisissa seremonioissa käytettyihin sakakin eli salpapensaan (*Cleyera japonica*) oksiin.

## Lähteet

## Aiheesta muualla
Joseph Whitworth

**Joseph Whitworth** (21. joulukuuta 1803 – 22. tammikuuta 1887) oli englantilainen insinööri, yrittäjä, keksijä ja filantrooppi. Vuonna 1841 hän esitteli Whitworth-kierteen, joka oli ensimmäinen standardoitu kierrejärjestelmä ja joka yhä kuuluu brittiläisiin standardeihin. Hän kehitti myös Whitworth-kiväärin, joka oli tunnettu tarkkuudestaan. Kuollessaan hän jätti omaisuutensa Manchesterin asukkaille. Näillä rahoilla on perustettu Whitworth-taidegalleria ja rahoitettu sairaalaa. Manchesterin yliopiston Whitworth Hall on nimetty hänen kunniakseen. Hänet aateloitiin 7. lokakuuta 1869.

Whitworthin kehittämä höyläkone oli tärkeä työväline 1800-luvun uusien koneiden, kuten vetureiden ja kutomakoneiden suorien pintojen tekemisessä. Withworthin koneet olivat tarkempia ja yksinkertaisempia käyttää kuin kilpailijansa.

## Katso myös
*Armstrong Whitworth

## Lähteet

## Aiheesta muualla
S-adenosyylimetioniini

**S-adenosyylimetioniini** eli **SAM** (C15H22N6O5S) on metioniinin adenosyylijohdannainen. Yhdiste on ko-substraattina useissa biologisesti tärkeissä metylaatioreaktioissa. Muun muassa ihmisen elimistössä S-adenosyylimetioniini osallistuu ainakin 35 reaktioon.

## Biosynteesi ja rooli eliöissä
Eliöt syntetisoivat S-adenosyylimetioniinia metioniinista ja ATP-molekyylistä ja reaktiota katalysoi metioniiniadenosyylitransferaasi eli S-adenosyylimetioniinisyntaasi. Kun metyylitransferaasit siirtävät metyyliryhmän S-adenosyylimetioniinia muodostuu S-adenosyylihomokysteiiniä, joka hydrolysoituu homokysteiiniksi. S-adenosyylimetioniinilta metyyliryhmän siirtävät entsyymit ovat läsnä useissa biologisesti merkittävissä reaktioissa. Näitä reaktioita ovat muun muassa fosfatidyylietanoliamiinin muuntaminen fosfatidyylikoliiniksi, arginiinin ja lysiinin metyloiminen DNA:n säätelyssä, glykosyamiinin metyloiminen kreatiiniksi, noradrenaliinin metyloiminen adrenaliiniksi, asetyyliserotoniinin metyloiminen melatoniiniksi ja DNA:n metyloiminen. S-adenosyylimetioniini toimii myös propyyliamiiniyksiköiden lähteenä polyamiinien biosynteesissä. Kasvit muodostavat S-adenosyylimetioniinista 1-aminosykropropaani-1-karboksylaattisyntaasin katalysiomana 1-aminosyklopropaani-1-karboksyylihappoa, josta muodostuu edelleen eteeniä.

## Lähteet

## Aiheesta muualla
*DrugBank: S-Adenosylmethionine